《送杨复之归吾里》
元代·方回

四十青春七十翁，客楼时得一樽同。
子将仕矣云霄上，我合归欤涧谷中。
凉夜岁星守南斗，丰年江国喜西风。
许追父老鸡豚社，为说犹能醉颊红。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。